title: Campeonatu del Mundu d'axedrez de 2023
text: El Campeonatu del Mundu d'axedrez de 2023 foi un duelu al meyor de 14 partíes más desempates xugáu n'Astaná (Kazakstán) ente'l 7 y el 30 d'abril de 2023 pa determinar el nuevu campeón del mundu d'axedrez. L'entós campeón Magnus Carlsen refugó defender el so títulu escontra Ian Nepomniachtchi, ganador del Tornéu de Candidatos de 2022. Poro la FIDE decidió convidar a Ding Liren, como segundu clasificáu d'esi mesmu tornéu, a enfrentase a Nepomniachtchi pol títulu de campeón. Esta yera la primer vegada dende 1948 na que'l campeón vixente nun participa (sacante los campeonatos de la FIDE ente 1993 y 2005) pero debío daquella a la muerte en 1946 del que yera campeón, Alexander Alekhine.